ཁ་སང་ཤེས་རིག་གི་ཐུགས་དམ་ཕུལ་འབྱོར་ལ་མོ་བརྒྱབ་པར་འཚུབ་པོ་ཡོད་པའི་བཟོ་འདྲ་པོ་འདུགཞབས་བརྟན་རིམ་གྲོ་བྱས་ནའང་དེ་འདྲ་ཞིག་རེད།སྔོན་ལ་ཞབས་བརྟན་སྒྲུབ་མཁན་ཚོ་ཚད་ལོངས་པ་ཁག་པོ་རེད།དེ་ལས་དངོས་གནས་རང་ཞབས་བརྟན་ཟེར་བའི་དོན་དག་སྙིང་པོ་མིའི་བསོད་ནམས་བསག་རྒྱུ་དེ་ཡིན།བསོད་ནམས་གསོག་ཐབས་ནི་ཀུན་སློང་བཟང་པོ་ཞིག་སྐྱེས་པའི་སྒོ་ནས་བསོད་ནམས་བསག་དགོས་པ་རེད།སློབ་གྲྭ་ཁག་གི་ནང་ལ་རྣམ་ཀུན་ནས་ཆོས་དགེ་དེ་འདྲ་ཡོད་མུས་ཡིན་ཀྱང་ཉམས་མྱོང་གིས་འདང་མ་འདང་གནས་ཚུལ་ཡོང་གི་རེད་ལ།ཕྱོགས་གཅིག་ནས་དེ་ཚོའི་གྲས་རྣམ་ཀུན་སློབ་ཕྲུག་ཚོ་དང་རྟག་པར་གཤིབ་མཁན་ཡིན་སྟབས་རྒྱུས་ཡོད་ལྟ་བུ་ཆགས་ནས་བསྡད་ཡོད་པ་རེད།དེ་ལས་ངོ་ཐོག་རང་འགྲེལ་བཤད་མཁས་པོ་རྒྱག་ཤེས་མཁན་དང༌།སོ་སོའི་སྤྱོད་ལམ་གྱི་ཐོག་ནས་ཡིན་ནའང་ཕྲུ་གུས་མཐོང་ཡོང་དུས་དང་བ་འདྲེན་ནུས་པ་དེ་འདྲ་ཐབས་ཤེས་བྱས་ནས་སློབ་གྲྭ་ཁག་ལ་དུས་ཚོད་དང་བསྟུན་ཏེ་སྐོར་བསྐྱོད་བྱས།ནང་པའི་ཆོས་ལ་འགྲེལ་བཤད་བརྒྱབ།ཆོས་དེ་ཤེས་བྱ་གཅིག་པུ་མ་ཡིན་པར་བསམ་བློའི་ནང་ལ་ཕན་པའི་ཆེད་དུ་བསླབ་བྱ་བྱས།ཡ་རབས་ཟེར་བ་དེ་གལ་ཆེན་པོ་ཡིན་པ་དང༌།མ་རབས་ཟེར་བ་དེ་སྤྱི་ལ་ཕན་ཐོགས་མེད་ལ།སྒེར་ལ་ཡིན་ནའང་ཕན་ཐོགས་མེད་པའི་སྐོར།ཡ་རབས་ཟེར་བ་དེ་ཚེ་ཕྱི་མ་ཕྱི་མ་རེད་མོད་ཀྱི།ཚེ་འདི་ལ་ཡིན་ནའང་སྤྱི་སྒེར་ཚང་མར་ཕན་ཐོགས་ཡོད་ལུགས་དེ་འདྲའི་ཐོག་ནས་བསླབ་བྱ་རྒྱག་རྒྱུ་བྱུང་ན་ཡག་པོ་མེད་དམ་བསམ།